પણ હવે માત્ર યુદ્ધથી જ નુકસાન નથી થતું. અમેરિકા આર્થિક શસ્ત્રનો વધારે અસરકારક ઉપયોગ કરે છે. અમેરિકા અને તેના સાથી યુરોપિયન દેશો, જેમણે એક જમાનામાં સામ્રાજ્યવાદથી દુનિયા પર કબજો રાખ્યો હતો; તે દેશો હવે આર્થિક ઉપાય અજમાવી દુનિયાને કાબુમાં રાખે છે. આર્થિક પ્રતિબંધના કારણે ઇરાનની કમર તૂટી ગઈ અને તેણે અણુકાર્યક્રમ ત્યજવો પડ્યો છે. ઉત્તર કોરિયા તેનાથીય નાનો દેશ છે અને ઇરાન જેવી ઓઇલની આવક પણ નથી. પડોશમાં માત્ર ચીન સાથે સારા સંબંધો છે અને રશિયા પહેલા જેવી મહાસત્તા પણ નથી. તેથી આર્થિક યુદ્ધ વધારે ભારે પડે તેમ છે.